CELEX: 62022CN0129
Language: et
Date: 2022-06-20 00:00:00
Title: Kohtuasi C-129/22: Eelotsusetaotlus, mille on esitanud Verwaltungsgericht Darmstadt (Saksamaa) 24. veebruaril 2022 – EF versus Stadt Offenbach am Main

20.6.2022   
            
            
               ET
            
            
               Euroopa Liidu Teataja
            
            
               C 237/27
            
         
      Eelotsusetaotlus, mille on esitanud Verwaltungsgericht Darmstadt (Saksamaa) 24. veebruaril 2022 – EF versus Stadt Offenbach am Main
      (Kohtuasi C-129/22)
      (2022/C 237/35)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Darmstadt
      
         Põhikohtuasja pooled
      
      
         Kaebaja: EF
      
         Vastustaja: Stadt Offenbach am Main
      
         Eelotsuse küsimused
      
      
                  1.
               
               
                  Kas kolmanda riigi kodanik, kes on saanud esimeselt liikmesriigilt (käesolevas asjas Itaalia) kooskõlas direktiiviga 2003/109/EÜ (1) pikaajalise elaniku staatuse, võib nõuda teiselt liikmesriigilt (käesolevas asjas Saksamaa) elamisloa pikendamist, mis talle on antud direktiivi 2003/109/EÜ artikli 14 ja sellele artiklile järgnevate artiklite kohaselt, ilma et ta peaks tõendama pikaajalise elaniku staatuse jätkuvat olemasolu?
                  Kui küsimusele vastatakse eitavalt:
               
            
                  2.
               
               
                  Kas teises liikmesriigis tuleb pikaajalise elaniku staatuse jätkuvat olemasolu eeldada üksnes seetõttu, et kolmanda riigi kodanikul on esimese liikmesriigi väljastatud tähtajatu pikaajalise elaniku EL elamisluba, kuigi kolmanda riigi kodanik on talle pikaajalise elaniku staatuse andnud liikmesriigist kuus aastat eemal viibinud?
                  Kui küsimusele vastatakse eitavalt:
               
            
                  3.
               
               
                  Kas teisel liikmesriigil on seoses elamisloa pikendamisega õigus hinnata, kas pikaajalise elaniku staatus on vastavalt direktiivi 2003/109/EÜ artikli 9 lõike 4 teisele lõigule kaotatud, ja vajaduse korral elamisloa pikendamisest keelduda, või on kõnealuse staatuse hilisema kaotamise kindlakstegemine esimese liikmesriigi pädevuses?
                  Kui küsimusele vastatakse jaatavalt:
               
            
                  4.
               
               
                  Kas sellisel juhul on pikaajalise elaniku staatuse kaotamise aluse –mis on sätestatud direktiivi 2003/109/EÜ artikli 9 lõike 4 teises lõigus – hindamine vaja üle võtta riigisisesesse õigusse, milles täpsustatakse asjaolusid, mille tõttu kaotatakse pikaajalise elaniku staatus esimeses liikmesriigis, või on piisav, kui riigisiseses õiguses on direktiivile konkreetselt viitamata sätestatud, et teine liikmesriik võib jätta elamisloa andmata, kui „välismaalane kaotab mõnes muus Euroopa Liidu liikmesriigis antud pikaajalise elaniku staatuse“?
               
            
         (1)  Nõukogu 25. novembri 2003. aasta direktiiv 2003/109/EÜ pikaajalistest elanikest kolmandate riikide kodanike staatuse kohta (ELT 2004, L 16, lk 44; ELT eriväljaanne 19/06, lk 272).